Αθήνα: 30.03.2015

Αρ. Πρωτ.: 724

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συνάντηση με τον Γιαν Γιάραμπ**

Συνάντηση με τον περιφερειακό εκπρόσωπο για την Ευρώπη του ύπατου αρμοστή του Γραφείου του ΟΗΕ για τα Ανθρώπινα Δικαιώματα, Γιαν Γιάραμπ, που πραγματοποιεί τριήμερη επίσκεψη στη χώρα μας. θα έχει απόψε αντιπροσωπεία της ΕΣΑμεΑ με επικεφαλής τον πρόεδρό της Ιωάννη Βαρδακαστάνη. Ο κ. Βαρδακαστάνης, ως πρόεδρος και του Ευρωπαϊκού Φόρουμ Ατόμων με Αναπηρία (EDF) συνεργάζεται με τον κ. Γιάραμπ για θέματα της Αναπηρίας σε ευρωπαϊκό επίπεδο.

Απόψε η αντιπροσωπεία θα έχει την ευκαιρία να συνομιλήσει με τον κ. Γιάραμπ για την κατάσταση των ατόμων με αναπηρία στην Ελλάδα της οικονομικής κρίσης: για τα ανθρώπινα δικαιώματα αλλά και τον στιγματισμό, τη φτωχοποίηση, τις δομές που έκλεισαν και τις περικοπές στην ιατρική περίθαλψη, την ανεργία και την ανασφάλεια, καθώς και για την πορεία υλοποίησης της Σύμβασης του ΟΗΕ για τα δικαιώματα των ατόμων με αναπηρία στην Ελλάδα.

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**